Пролетња симфонија
Душан Срезојевић 

Пролетња симфонија

Шуми водопад плаве песме трава. 

На своду, к'о од памтивека, снива 

Један чаробан облак. Завејава 

Заборав; тешка плима дух подрива.

Душа пролећа које процветава 

Усељава се у чауре снова. 

Осваја тешко скаска једна плава, 

Са тихим шумом младих јабланова.

Са слашћу, да ме подилазе мрави, 

Пале се, шумним сјајем, моје груди. 

Бескрајна једна симфонија плави 

Валима саним  мој дух  који блуди.

Извори 

 ЗЛАТНИ ДАСИ. — Светлост, Крагујевац, 1975.

Душан Срезојевић